कहानी में ऐसी कई घटनाओं का उल्लेख किया गया है जिनसे पता चलता है कि हीरा और मोती गहरे दोस्त थे। दोनों ही बैल एक साथ अपने खाने के पात्र में मुंह डालते थे और एक साथ ही बाहर निकालते थे। दोनों ने ही सांड का मुक़ाबला मिलकर किया था।हीरा और मोती दोनों ने बारी बारी से अपनी जान पर खेलकर सांड के शरीर में सींगें घुसायी थी। जब सांड हीरा पर हमला करता था तो मोती उससे मुक़ाबला करता था और जब सांड मोती की तरफ़ लपकता था तो हीरा उसके शरीर में अपनी सींगें घुसाता था। दोनों में से किसी ने भी एक दूसरे को अकेला छोड़कर भागने की नहीं सोची।
दूसरी घटना का उल्लेख काजीहौस में मिलता है। मोती ने दीवार को तोड़ने की चेष्टा की और काजीहौस के मालिक के द्वारा बुरी तरह मारा पीटा गया तथा एक रस्सी से बाँध दिया गया।मोती ने हीरा को दीवार तोड़ने के लिए प्रेरित किया। जब मोती ने दीवार तोड़ दी तब सभी जानवर उस दीवार से भागने लगे। चूंकि मोती रस्सी से बंधा था इसलिए वह भागने में असमर्थ था। इस बात को ध्यान में रखते हुए उसने हीरा से भाग जाने को कहा किंतु हीरा ने उसे छोड़कर जाने से मना कर दिया। इन घटनाओं के द्वारा हमें यह पता चलता है कि दोनों बैल आपस में गहरे दोस्त थे।